cyanic-selkie/wikianc huggingface dataset:
Taikinių vilkikas
Istorija
Prieš Antrąjį pasaulinį karą ir jo metais taikinių vilkikai priklausė oro pajėgoms, kurios juos ir naudojo. Paprastai tai būdavo modifikuoti lėktuvai, kurie pasirodė netinkami kautynėms, buvo pasenę ar kitaip netiko savo numatytai funkcijai. Veikdami kaip taikinių vilkikai tokie lėktuvai vilkdavo ilgą lyną, dažnai ilgesnį nei kilometro ilgio, kurio gale būdavo audeklinė rankovė. Besitreniruojantys (ar egzaminuojami) naikintuvų pilotai ar kitų lėktuvų oro šauliai šaudydavo į tokius oro taikinius, dažnai naudodami kulkas su dažais, kad matytųsi pataikymo vietos ir kieno šaudyta.
Lėktuvą perdirbant į taikinių vilkiką, būdavo įrengiama vieta taikinio operatoriui ir gervė, paprastai varoma oro srauto, kuri suvyniodavo lyną prieš lėktuvui nusileidžiant. Patį oro taikinį grįžtantis ir aerodromą vilkikas paprastai numesdavo numatytoje vietoje, kur jį būdavo lengva rasti ir paimti.
Tokius taikinių vilkikus naudojo ir po Antrojo pasaulinio karo. Daug šalių perėjo prie kitokios sistemos, kur civilinės kompanijos pirkdavo buvusius karinius lėktuvus, juos perdirbdavo į taikinių vilkikus ir teikdavo taikinių vilkimo paslaugas karo aviacijos daliniams. VFR kompanija „Deutsche-Luftfahrt Beratungsdienst“ ir Švedijos „Svensk Flygtjänst AB“ buvo dvi pokario metais žinomos šios srities kompanijos, naudojusios lėktuvus „Hawker Sea Fury“, „Fairey Firefly“ ir „Douglas Skyraider“. Tačiau daugelio šalių oro pajėgos pačios tvarkė savo taikinių vilkikus. Vėliau civilinių kompanijų veikla šioje srityje išplito visame pasaulyje. XX a. 7–8-ajame dešimtmečiais daug kompanijų įsikūrė veikti būtent šioje srityje. Paprastai naudodavo buvusius karinius lėktuvus. Pvz., Australijos kompanija „Illawarra Flying Services“ nuo 1960 m. iki 8-tojo dešimtmečio pabaigos naudojo du buvusius Australijos oro pajėgų lėktuvus „CAC Mustang“. .
Kompanija „Flight Systems Inc.“ pradėjo veiklą Mohavėje (Kalifornija) su reaktyviniais „Canadair Sabre“, perdirbtais į bepiločius raketų taikinius QF-86E. Pirmas jų bepilotis skrydis įvyko 1975 m. balandį. Vėliau ši kompanija lėktuvus „Sabre“ naudojo ir kaip taikinių vilkikus. . Vėliau kompaniją „Flight Systems Inc.“ nupirko „Tracor“. Ši kompanija buvo vėliau perorganizuota į „BAE Systems Flight Systems“, kuri toliau veikia šioje srityje, naudodama „Douglas Skyhawks“.
Daugelis senų lėktuvų išliko tik dėl to, kad buvo naudojami kaip taikinių vilkikai. Atėjus senų karo lėktuvų kolekcionavimo madai, daug buvusių taikinių vilkikų restauruojami iki pradinės konstrukcijos ir demonstruojami karo aviacijos muziejuose, aviacijos parodose bei šventėse.
Paskutiniais metais vis daugiau šalių oro pajėgos kreipiasi į civilines kompanijas taikinių vilkimo paslaugų. Šioje srityje veikiančios kompanijos dabar dažniausiai naudoja perdirbtus verslo klasės reaktyvinius keleivinius lėktuvus, o ne buvusius karinius. Prie verslo klasės lėktuvų pereita dėl dviejų priežasčių. Daugelyje šalių sunku užregistruoti buvusį karinį lėktuvą kaip civilinį, be to, verslo klasės lėktuvų eksploatacija pigesnė.
2007 m. taikinių vilkimo paslaugas teikė „FR Aviation Services Ltd.“ (JK) ir susijusios kompanijos „AVdef“ (Prancūzijoje) ir „Falcon Special Air Services“ (Malaizijoje), šios kompanijos naudoja „Dassault Falcon 20“. Kompanija „Pel-Air“ (Australija) naudoja „Gates Learjet“, o „EIS Aircraft Gmbh“ (Vokietija) naudoja „Pilatus PC-9“.
Taikinių vilkimas yra gana rizikingas. Pvz., 1994 m. rugsėjo 17 d. kompanijos „Golden Eagle Aviation“ lėktuvas „Learjet 35A“ buvo atsitiktinai numuštas Taivano karo laivyno laivo šaudymo zenitinėmis raketomis mokymų metu. .
Bullshit!
Apžvalga
Peno ir Telerio tikslas yra panašus į iliuzionistų Hario Hudinio bei James Randi veiklą, kurie taip pat dar yra žinomi šarlatanų, teigiančių turį antgamtinių galių, demaskavimu.
Didelė dalis šou laidų yra pažymėtos N-14 ar panašiai, dėl naudojamų keiksmažodžių, kartais – atvirų erotinių vaizdų (ypač kai gvildenamos su seksu susijusios temos). Kritikuojamos koncepcijos palaikytojai iš už kadro atvirai vadinami idiotais, šiknaskylėm ar kitais angliškais epitetais, dėl ko laida susilaukia kritikos. Dažniausiai tai daroma išklausius interviu su jais, kai Penn’as neva stebisi dėl tokio nusikalbėjimo. Jei toje pačioje laidoje rodomas kitas interviu su tuo pačiu žmogumi fragmentas, jis pristatomas maždaug taip: „o dabar vėl paklausysime, ką pasakys tas asshole (liet. šiknaskylė)''“.
Penn’as ir Teller’is labai retai aštriai atsiliepia apie įvairiais gandais tikinčius žmones, visa jų ugnis nukreipta į tokį tikėjimą propaguojančius, o ypač – iš jo besipelnančius. Pavyzdžiui, rodant interviu su apie Jėzaus nukryžiavimą jokio pagrindo neturinčias teorijas dėstančiu pseudomokslininku, Penn’as pakomentavo „man visa tai panašu į situacijų komediją“. Toliau po kiekvieno jo nuomone neteisingo teiginio pasigirsdavo juoko užsklandos. Taip pat, atsiliepdamas į kritiką, laidoje apie vaiduoklių gaudytojus, rodant vieną jų grupę, Penn’as pasakė „dažnai susilaukiame kritikos, kad mūsų laidoje rodomi žmonės atrodo kaip idiotai. Todėl dabar pabandysime padaryti atvirkščiai, ir šituos idiotus pavaizduoti šauniai“. Toliau laidoje kur tik buvo rodoma ta vaiduoklių gaudytojų grupė, būdavo leidžiamas elektroninės muzikos garso takelis, pakeičiamos spalvos ir filmavimo kampai, sulėtinamas rodymas taip, kad susidarytų įspūdis jog čia meninis filmas.
Taip pat laida kritikuojama esą oponentų pasisakymus rodo ištrauktus iš konteksto, tačiau jie patys tai neigia. Kita vertus, vienoje laidos apžvalgoje „The New York Post“ buvo parašyta „apgaudinėdami žmones ir imdami iš jų už tai pinigus, šarlatanai paverčia savo klientus kvailiais. Ši laida atsilyginimui daro tą patį iš jų, tik neima pinigų“.
Visada apklausiama ir kita pusė, paprastai – mokslininkai, aptariamos temos specialistai. Dažnai imama interviu ir su iliuzionistu James Randi, patyrusiu šarlatanų demaskuotoju.
Nemoksliniai eksperimentai
Pavyzdžiui, apklausiant gatvėje daugelis žmonių teigė, jog perka vandenį buteliuose todėl, kad jis skanesnis, nei iš čiaupo. Tačiau davus jiems paragauti iš dviejų nežymėtų butelių – vienas su pirktiniu vandeniu, kitame vanduo iš čiaupo – 75 % respondentų skanesniu įvertino čiaupo vandenį.
Pasyvus rūkymas
Pirmojo sezono penktoje laidoje buvo parodyta, kad pasyvus rūkymas tėra mitas, o iš tiesų žmogui tai nėra kenksminga. Tačiau Robert Todd Carroll, Skeptiko žodyno autorius, detaliau pastudijavęs šią žalą paneigiančius tyrimus bei kitą medžiagą nusprendė, kad tyrimai buvo nemoksliški, ir iš tiesų pasyvus rūkymas daro žalą. Kai JREF organizuojamame skeptikų suvažiavime The Amaz!ng Meeting duetas buvo paklaustas apie tai, atsakė, jog jie klydo ir kito sezono laidoje apie tai paskelbs.
Pavadinimas
Laisvai verčiant, angliškas žodis bullshit reiškia mėšlą. Anglų kalboje jis dažnai vartojamas apibūdinti „tauškalus“, vertintojo nuomone tuščias, pagrindo neturinčias kalbas, neteisingas istorijas ar panašiai.
Apdovanojimai
Taip pat laida įvairiose kategorijose ne kartą buvo nominuota Primetime Emmy apdovanojimui, bet nepelnė nė vieno.
TEP70
TEP70 – keleiviniams vagonams tempti pritaikytas lokomotyvas (šilumvežis) su elektrine pavara, nuo 1973 m. gamintas Kolomnos gamykloje (Kolomna, Rusija).
Standartinis TEP70 pritaikytas judėti 1520 mm pločio vėže, turi po 3 ašis priekyje ir gale. Lokomotyvo ilgis 21,7 m, svoris 135 t. Variklis ED-121AU1, 4000 AG. Išvysto 160 km/h greitį.
Išleistos modifikacijos 2TE70, skirtas krovinių gabenimui (perveža iki 6000 t krovinių), taip pat keleiviniai lokomotyvai TEP70U ir TEP70BS.
2013 m. Lietuvos geležinkeliai turėjo 4 TEP70 ir TEP70BS lokomotyvus. Jie daugiausia naudojami tempti greitąjį traukinį Vilnius–Klaipėda.
PFK Lokomotiv Sofiâ
Sofijos „Lokomotiv“ – Bulgarijos futbolo klubas iš Sofijos.
Istorija
Klubo ištakos siekia 1929 m. Ilgą laiką žaidė aukščiausioje šalies lygoje.
Po 2014/15 m. Pirmos lygos sezono buvo pašalinti iš elito diviziono ir kurį laiką žaidė žemesniuose divizionuose.
2020/21 m. Antroje lygoje buvo antri ir pateko į aukščiausią lygą.
Sezonai
Po 2014/15 m. sezono pašalinti iš Pirmos lygos.
Blacc Hollywood
Blacc Hollywood – penktasis studijinis amerikiečių reperio Wiz Khalifa albumas, išleistas 2014 m. rugpjūčio 18 d. Albume kartu pasirodo tokie hiphopo atstovai, kaip Juicy J, Snoop Dogg, Nas bei Nicki Minaj. Albumas susilaukė nevienodų kritikų nuomonių, tačiau per pirmąją savaitę JAV buvo parduota virš 90 tūkstančių kopijų ir jis debiutavo pirmojoje „Billboard 200“ reitingo vietoje , tapdamas pirmuoju atlikėjo įrašu, pasiekusiu reitingo viršūnę.
Čepelūnai
Čepelūnai – kaimas Varėnos rajono savivaldybėje, 2 km į pietvakarius nuo Vydenių, prie Uosupio upelio (Čepelūnų tvenkinio). Praeina kelias.
Blacc Hollywood
„Blacc Hollywood“ yra buvo nominuotas „Grammy“ apdovanojimuose geriausio repo albumo kategorijoje, o daina „We Dem Boyz“ – geriausio repo dainos, tačiau nelaimėjo nė vieno apdovanojimo.
Čepelūnai
Istorija
XX a. pr. buvo Čepelūnų palivarkas ir dvaro valda Lydos apskrities Kaniavos valsčiuje. 1865 m. buvo Kaminskių valda, kaimiškosios apylinkės centras.
Gyventojai
Pagal lenkų valdžios 1921 m. atliktą surašymą kaime gyveno 36 žmonės, iš kurių 30 buvo užrašyti lenkais ir 6 lietuviais.
Mina (matas)
thumb|right|200px|Mina iš [[Atėnai|Atėnų]]
Mina (, mine) - senovės Graikijoje naudotas svorio ir piniginis vienetas, lygus 50 šekelių ar 100 drachmų.
Minas (m'na) naudojo jau senovės Šumere (talentų ir šekelių tada dar nenaudojo). Vėliau mina buvo lygi 1/60 talento ir 60 šekelių. Tarpupio regione ilgai buvo naudojama šešiasdešimtainė sistema.
Uhersky Brodas
Geografija
Miestas yra pietryčių Moravijoje, Vizovicių aukštumose, netoli Baltųjų Karpatų.
Kiti svarbūs miestai ir kaimai Uhersky Brodo apylinkėse:
Istorija
Pavadinimas reiškia 'vengrų brasta' arba 'brasta į Vengriją'.
Konstitucinė monarchija
thumb|300px|Šalys, kuriose vyrauja konstitucinė monarchija Konstitucinė monarchija – valstybės valdymo forma, kai valstybę valdo monarchas, bet jo valdžia yra ribojama Konstitucijos. Konstitucinėms monarchijoms būdinga tai, kad specialūs įstatymai nustato paveldėjimo tvarką. Vyriausybę skiria monarchas, o ne parlamentas. Paprastai konstitucinėje monarchijoje egzistuoja valdžių pasidalinimas, kai monarchas yra vykdomosios valdžios galva, o parlamentas – įstatymų leidžiamosios. Monarchas gali daryti įtaką įstatymų leidžiamajai valdžiai savo veto.
Uhersky Brodas
Istorija
XVI a. buvo trumpas miesto aukso amžius, kai miestas klestėjo valdomas Jono iš Kunovicių. Tuo metu mieste buvo pastatyta rotušė ir valdytojo rūmai. Gerieji laikai pasibaigė XVII a. pradžioje, kai miestą ėmė puldinėti vengrai.
Konstitucinė monarchija
Konstitucinės monarchijos dar skirstomos į dualistines ir parlamentines. Dualistinėje monarchijoje yra galimybė paleisti parlamentą monarcho valia ir skirti vyriausybę pavaldžią monarchui. Tokios monarchijos yra Kuveite, Maroke ir Jordanijoje. Parlamentinėje monarchijoje monarchas dalyvauja ribotai (pvz., britų monarchija), jis turi tik atidedamąją ar santykinę veto teisę. Vyriausybė faktiškai formuojama demokratiškai renkamo parlamento, nors ją formaliai ir skiria monarchas. Jei parlamentas pareiškia nepasitikėjimą vyriausybe, monarchas privalo priimti jos atsistatydinimą. Monarchas neturi jokių teisminės valdžios įgaliojimų, išskyrus malonės teisę. Faktiškai monarchas atlieka tik reprezentacines valstybės vadovo funkcijas. Šiuolaikinių parlamentinių monarchijų pavyzdžiai: Jungtinė Karalystė, Švedija, Nyderlandai, Belgija, Danija, Norvegija, Ispanija ir kitos šalys.
Uhersky Brodas
Istorija
Vėliau mieste ėmė augti vokiečių ir žydų bendruomenės. XIX a. mieste ėmė vystytis pramonė, bet jis išlaikė būdingą charakterį.
Artėjantis Antrasis pasaulinis karas paskatino mieste pramonės vystymą. Jame atsidarė šaulių ginklų gamykla Česká zbrojovka Uherský Brod, tapusi regiono pramonės centru. Karo metais miestas prarado miestui svarbią žydų bendruomenę, kurios paminklu liko žydų kapinės.
Konstitucinė monarchija
1791 m. gegužės 3-ąją Abiejų Tautų Respublikoje buvo įvesta Konstitucija, kurioje nurodoma, kad ATR tapo konstitucine monarchija su paveldima karaliaus valdžia. Įstatymų leidžiamoji valdžia priklausė Seimui, vykdomoji – karaliui, o teisminė – teismams. Abiejų Tautų Respublikos pavadinimas pakeistas į Lenkiją. LDK ateitis tapo neaiški.
Uhersky Brodas
Žymios vietos
Paskutiniais metais miestą ėmė lankyti vis daugiau turistų. Juos traukia netoliese esantys Baltųjų Karpatų nacionalinis parkas ir Karpatus kertantys dviračių maršrutai. Mieste turistai praleidžia 1-2 dienas.
Mieste yra Janačeko alaus darykla, tiekianti alų vietiniam regionui. Alaus daryklos pavadinimą dažnai sieja su čekų kompozitoriumi Leošu Janačeku, bet iš tikrųjų jie nesusiję.
Kalvoje netoli miesto yra observatorija. Nuo 1961 m. veikianti observatorija buvo finansuota ir pastatyta miesto gyventojų. 2009 m. obervatorija planavo įkurti planetariumą, kuris užsiimtų švietimu.
Italijos futbolo varžybos 1931–1932 m.
Italijos futbolo varžybos 1931–1932 m.
Smūginė jonizacija
Smūginė jonizacija – procesas medžiagoje, kai vienas krūvininkas (laisva dalelė, nešanti krūvį), turintis energijos, gali ją prarasti sukurdamas kitų krūvininkų porą. Pavyzdžiui, elektronas puslaidininkiuose, turėdamas pakankamai kinetinės energijos, gali išmušti kitą elektroną iš valentinės juostos, kuris peršoka į laidumo juostą, o valentinėje juostoje dėl to sukuriama skylė.
Jei šis procesas įvyksta aukštais elektriniais laukais veikiamuose puslaidininkio ar dielektriko regionuose, gali pasireikšti griūtinis pramušimas – pradėti tekėti didelė elektros srovė. Griūtinis pramušimas taikomas griūtiniuose dioduose ir fotodioduose.
Atvirkščias efektas vadinamas Ožė rekombinacija. Tai procesas, kurio metu elektronas iš laidumo juostos rekombinuoja su skyle, savo kinetinę energiją atiduodamas kitam laidumo juostoje esančiam elektronui.
Jonas Sąlyga
Jonas Sąlyga (g. 1954 m. gruodžio 13 d., Raseinių r.) – prof. dr. Klaipėdos jūrininkų ligoninės direktorius, Klaipėdos universiteto Sveikatos mokslų fakulteto profesorius.
Išsilavinimas
Jonas Sąlyga 1961 m. pradėjo mokytis Zvėgių pradinėje mokykloje, kurią baigė 1965 m., tais pačiais metais pradėjo mokytis Pikčiūnų aštuonmetėje mokykloje, kurią baigė 1969 m., tais pačiais metais pradėjo mokytis Raseinių pirmoje vidurinėje mokykloje, kurią baigė 1972 m. Tais pačiais metais įstojo į Kauno medicinos instituto Gydomąjį fakultetą ir 1978 m. įgijo gydytojo diplomą. Podiplomines terapijos internatūros studijas atliko Klaipėdos Žvejų ir jūros transporto darbuotojų ligoninėje ir 1979 m. įgijo vidaus ligų gydytojo specialybę. 2002 m. viešojo administravimo pradėjo mokytis Klaipėdos universitete, 2004 m. baigė studijas ir įgijo viešojo administravimo magistro kvalifikaciją.
Stažuotės ir tobulinimasis
1984 m., 2004 m., 2008 m., 2009 m., 2016 m., 2018 m. – Vilniaus universitete sveikatos vadybos srityje, 1997 m., Norvegijoje Oslo IV tarptautinės jūrininkų sveikatos problemos, 1999 m., 2002 m., 2003 m. Kauno medicinos universitete aktualūs sveikatos priežiūros klausimai, 1999 m., Vilniaus Gedimino technikos universitete tarptautinės kokybės vadybos srityje, 2000 m., Kauno technologijos universitete tarptautinės kokybės vadybos klausimais, 2001 m., 2003 m., 2004 m., 2016 m., 2017 m., 2018 m. – Klaipėdos universitete slaugos vadybos klausimais, 2003 m., Švedijoje pagal Stockholm Care programą ligoninių valdymas, 2004 m., 2007 m. Latvijos Jūros medicinos centre jūrininkų gyvensena ir sveikata, 2007 m., Lietuvoje, Klaipėdoje tarptautinė konferencija „Medicinos pagalba jūrininkams“, 2008 m., Ispanijoje, Barselonoje tarptautinis kongresas jūrininkų sveikatos klausimais, 2008 m., Latvijoje, Rygoje tarptautinė mokslinė konferencija „Jūrininkų sveikatos problemos“, 2011 m., Čekijoje, Prahoje antroji tarptautinė ligoninių valdymo konferencija, 2016 m., Mykolo Riomerio universitete personalo vadybos klausimais, 2016 m., 2017 m., 2018 m., – Lietuvos sveikatos mokslų universitete ligoninių vadybos klausimais, 2016 m., 2017 m., 2018 m., 2019 m. – UAB „EVSG Group“ sveikatos vadybos klausimais, 2020 m., Mykolo Riomerio universitete – sveikatos sistemos vystymosi perspektyvos, 2021 m., Lietuvos sveikatos mokslų universitetas, sveikatos vadybos katedra – sveikatos priežiūros kokybės vadybos metodai. 2022 m., - UAB „EVSG Group“ sveikatos vadybos klausimais "Žmogiškųjų išteklių valdymas", 2022 m,.- Mokymo ir konsultavimo centras "Sveikatos priežiūros įstaigų darbuotojų atsparumo (nepakantumo) korupcijai ugdymas.
Darbinė veikla
1979–1984 m. dirbo Klaipėdos jūrininkų ligoninės bendrosios terapijos skyriuje vidaus ligų gydytoju, 1984–1987 m. – Klaipėdos jūrininkų ligoninės poliklinikoje – vidaus ligų gydytoju, 1987–1992 m. – Klaipėdos jūrininkų ligoninės poliklinikos terapijos skyriaus vedėju, 1992–2013 m. – Klaipėdos jūrininkų ligoninės vyriausiasis gydytojas. Nuo 2013 m. liepos 1 d. Klaipėdos jūrininkų ligoninės direktorius 2007–2012 m. dirbo docento pareigose Klaipėdos universiteto Sveikatos mokslų fakultete, Nuo 2012 m. rugpjūčio 31 d. iki dabar Klaipėdos universitete Nuo 2023 m. Sausio 2 d. iki dabar Klaipėdos universiteto ligoninės laikinai einantis generalinio direktoriaus pareigas.
Mokslinė veikla
2005 m. Vilniaus universitete apgynė medicinos daktaro disertaciją „Lietuvos ir Latvijos jūrininkų gyvensena bei rizikos veiksnių įtaka sveikatos būklei“, 2009 m. suteiktas docento pedagoginis vardas, Tarpautinėje bei respublikinėje spaudoje publikavo daugiau nei 60 mokslinių straipsnių.
Išleisti vadovėliai
„Skubios medicinos pagalbos suteikimas laivuose“ – AB Klaipėdos rytas 1995 m. bendraautoris, „Skubios medicinos pagalbos suteikimas laivuose“ – S. Jokužio leidykla spaustuvė 2004 m. bendraautoris, pakartotinis, pataisytas leidimas, „Pirmoji medicinos pagalba laivuose“ – KU leidykla 2009 m. autorius, „Sveikatos priežiūra laivuose“ – leidykla Druka 2011 m. bendraautoris, „Sveikatos sąlygojama gyvenimo kokybė“ – leidykla Druka 2012 m. bendraautoris, „Sveikatos integralumas ir valdymas“ – leidykla Druka 2014 m. bendraautoris.
Visuomeninė veikla
1990–1995 m. išrinktas pirmosios Klaipėdos miesto tarybos deputatu, Nuo 2012 m. Lietuvos autorių teisių gynimo asociacijos narys, 2015–2019 m. išrinktas Klaipėdos miesto savivaldybės tarybos nariu, Nuo 2015 m. – Lietuvos dailininkų sąjungos Garbės narys.
Pomėgiai
Muzika, poezija, fotografija. Išleido savo kūrybos muzikinę kompaktinę plokštelę ir garso kasetę „Tu dar pabūk…“ (1997), fotografijų albumą „Jūra nepozuoja“ (2015).
Šeima
Žmona Jolanta, gydytoja akušerė ginekologė. Vaikai: Jokūbas (g. 1991), Jonė Barbora (g. 1996).
Kaip atsikratyti žmona ir rasti meilužę
Kaip atsikratyti žmona ir rasti meilužę – 1978 m. Italijoje sukurta komedija.
Maskvos Vnukovo tarptautinis oro uostas
„Vnukovo“ A. N. Tupolevo oro uostas – vienas iš penkių keleivinių Maskvos oro uostų. IATA kodas- VKO. Oro uostas gali aptarnauti visus tarybinius ir Rusijos gamybos lėktuvus bei daugumą vakarų gamybos lainerių.
Vnukovo oro uostas yra tarptautinis, visą parą aptarnauja keleivinius ir krovininius reisus. Įsikūręs Maskvos apylinkėse, 28 km į pietvakarius nuo miesto, 10 km nuo žiedinės automagistralės.
Terminalas „Vnukovo-2“ aptarnauja Rusijos valstybės vadovų (Prezidento, Ministro pirmininko ir kt.) bei aukštų užsienio valstybių delegacijų specialiuosius reisus.
Vnukovo oro uostas užima trečia vietą Rusijoje pagal keleivių skaičių (2008 m. - 7,92 mln keleivių) ir didžiausias galimybes susisiekti su kitais Rusijos miestais (2009 m. vasarą - reguliarūs reisai į 75 miestus).
Terminalai naudoja du 60 m pločio pakilimo takus: 3060 m asfaltbetoninį ir 3000 m. betoninį. Pakilimo takais gali naudotis iki 45 lėktuvų per valandą. Komplekso perone gali stovėti iki 100 lėktuvų.
2019 m. gegužės 31 d. „Vnukovo“ oro uostui suteiktas Andrejaus Tupolevo vardas.
Jurgis Kalakauskas
Jurgis Kalakauskas-Kalakonis (1910 m. spalio 8 d. Starkai, Vilkaviškio valsčius – 1958 m. liepos 7 d. Sidnėjus) – Lietuvos žurnalistas, redaktorius.
Ežeras (reikšmės)
Ežeras reiškia:
Jurgis Kalakauskas
Biografija
Mokėsi Vilkaviškio ir Marijampolės gimnazijose, Vytauto Didžiojo universitete studijavo ekonomiką.
Nuo 1929 m. bendradarbiavo spaudoje. Korespondencijas ir straipsnius spausdino leidiniuose „Suvalkietis“, „Sekmadienis“, „Karys“, „Diena“, „Trimitas“, „Mūsų rytojus“. 1934–1936 m. savaitraščio „Suvalkietis“ redaktorius. 1937–1938 m. dirbo laikraštyje „Vakarai“, 1938–1940 m. – „Lietuvos aidas“. 1944 m. pasitraukė į Vokietiją, 1946 m. redagavo kultūros laikraštį „Apžvalga“. 1949 m. išvyko į Australiją. 1953–1958 m. redagavo savaitraštį „Mūsų pastogė“.
1929–1933 slapyvardžiu K. Jurgysa išspausdino novelių.
Šviesos greitis
thumb|300px|right|[[Saulės spinduliuotė|Saulės šviesa užtrunka apie 8 minutes ir 17 sekundžių, kol nukeliauja atstumą nuo Saulės iki Žemės.]] Šviesos greitis (žinomas kaip Einšteino konstanta) – atstumas, kurį šviesa nukeliauja per vienetinį laiką. Vakuume jis lygus 299 792 458 m/s (arba 1 079 252 848,8 km/h).
Kuo terpė, kuria sklinda šviesa, yra optiškai tankesnė, tuo šviesos greitis mažesnis.
(n – aplinkos lūžio rodiklis)
Šviesai sklindant vandeniu jos greitis sumažėja 25 %, o sklindant stiklu sumažėja 30 %.
Astronomijoje atstumai dažnai matuojami šviesmečiais – atstumas, kurį šviesa nukeliauja per vienus Žemės tropinius metus.
Pažymėtina, kad sąvoka šviesos greitis yra nusistovėjusi dėl istorinių priežasčių ir apibūdina ne tik šviesą, bet ir bet kokį kitokį lauką, sudarytą iš masės neturinčių dalelių (elektromagnetinių ar gravitacinių bangų).
Šviesos greitis ir Maksvelo lygtys
Maksvelo lygčių sprendiniai rodo, kad elektromagnetinių bangų greitis nepriklauso nuo jas spinduliuojančio kūno greičio:
Elektrinė konstanta (vakuumo dielektrinė skvarba) (\epsilon_0) SI sistemoje yra: Magnetinė konstanta (vakuumo magnetinė skvarba) (\mu_0) SI sistemoje yra:
Kantainys
Kantainys arba Jelnikai (, nuo 1945 m., nuo 1950 m. liepos 5 d. Ельники ) – gyvenvietė dab. Kaliningrado srities vakarinėje dalyje, Gurjevsko rajone, nuo 2008 m. birželio 30 d. Chrabrovo kaimo gyvenvietės kaimas.
Noragas (kolektyvas)
„Noragas“ – 2011 m. Širvintose suburtas liaudies muzikos kolektyvas. Tai tradicinė kapela, atliekanti Aukštaitijos regiono tradicinius kūrinius šiam regionui būdinga muzikavimo maniera ir instrumentais.
Kantainys
Istorija
Sembos žemės kaimo pavadinimas Kantainīs prūsiškos kilmės. 1333 m. minimas Kanthayn. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Žuvininkų apskrities, nuo 1939 m. Sembos apskrities dvaras. 1910 m. buvo 109 gyventojai. 1946 m. balandžio 7 d. – rugsėjo 6 d. Kenigsbergo rajono, vėliau Gurjevsko rajono kaimas, nuo 1947 m. birželio 17 d. Matrosovo apylinkės, 1954 m. birželio 16 d. – 2008 m. birželio 30 d. Chrabrovo apylinkės kaimas.
Noragas (kolektyvas)
Istorija
2016 m. vasario 16 d. kolektyvas apdovanotas Igno Šeiniaus premija, kuri buvo skirta už Širvintų krašto garsinimą.
2018 metais kolektyvas atsinaujino. Tais pačiais metais jis tapo Lietuvos šimtmečio dainų šventės „Vardan tos...“ dalyviu.
Noragas - dažnas svečias šventėse, konkursuose, respublikiniuose bei tarptautiniuose liaudiškos muzikos festivaliuose, vykusiuose įvairiuose Lietuvos miestuose. Tai instrumentinio folkloro šventė ,,Griežynė“ (2020 m.), kapelijų festivalis ,,Ant rubežiaus“ Šiauliuose (2020 m.), Dainavos krašto folkloro šventė Druskininkuose (2020 m.), tarptautinė kapelų šventė Seinuose (2020 m.), tarptautinis folkloro festivalis „Skamba skamba kankliai“ - Grajyk, muzikėla! Vilniuje (2021 m., 2022 m.) ir t. t.
Noragas - daugkartinis LRT laidos ,,Duokim Garo!“ dalyvis.
2022m. Kolektyvas tapo nugalėtojais kaip ,,Geriausia tradicinė kapela“ Aukštaitijos regiono kapelų varžytuvėse „Kaimynėli, būki svečias“.
Nariai
Armonika kapeloje groja Vytas Rimkus – Aukštaitijos armonikierių klubo prezidentas. V.Rimkus yra daugkartinis respublikinių armonikierių duetų konkursų, vykstančių Molėtuose, nugalėtojas, armonikierių švenčių bei konkursų, vykstančių Lietuvoje ir artimajame užsienyje (Latvija, Estija, Baltarusija), laureatas ir prizininkas.
Būgnu nuo 2021 metų groja Inga Maskelienė. kairėje|miniatiūra|Tradicinė kapela "Noragas" 2022 m.
______________________________________________________________________________________________________________________________________________________________________
Golvėjaus Nacionalinis Airijos universitetas
Golvėjaus Nacionalinis Airijos universitetas ( ar OÉ, Gaillimh) – Airijos universitetas. Veiklos pradžią gali skaičiuoti nuo 1845 metų, kai veikė, kaip Golvėjaus Karalienės kolegija, o pastaruoju metu buvo pervadintas į Nacionalinį Airijos universitetą. Universitetas yra įsikūręs šalia Airijos Golvėjaus miesto centro, greta Koribo upės.
Istorija
Kolegijoje pradėta mokyti buvo 1849 m. Tada kolegija vadinosi Karalienės kolegija ir joje dirbo 37 profesoriai, o studentų buvo 91. Po metų kolegija buvo pervadinta į Airijos karalienės universitetą. 1906 m. universitetą baigė Alice Perry, kuri buvo pirmoji moteris, baigusi universitetą ir, kaip manoma, pirmoji pasaulyje baigusi inžinerijos studijas universitete. 1908 m. universiteto kolegija tapo naujojo Nacionalinio Airijos universiteto dalimi.
XX a. paskutiniame dešimtmetyje buvo pastatyta daug naujų pastatų bei statinių universitetui.
Pastarieji įvykiai
Laikraštis „The Sunday Times“ šį universitetą išrinko Airijos 2002–2003 metų universitetu.
Čepiejai
Čepiejai – kaimas Ignalinos rajono savivaldybėje, 2 km nuo Gubavos.
Golvėjaus Nacionalinis Airijos universitetas
Pastarieji įvykiai
2006 metais į universitetą įstojo įžymus JAV aktorius Martin Sheen.
Valensija (Venesuela)
Istorija
Miestas įkurtas 1555 m. kaip Nuestra Señora de la Asunción de Nueva Valencia del Rey. 1677 m. užpuolė prancūzų piratai. XIX a. miestą aplankė vokiečių mokslininkas Aleksandras Humboltas.
Salininkų apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Rudaminos valsčiuje, 1950 m. priskirta naujam Vilniaus rajonui. 1954 m. prijungtos Juodšilių apylinkė ir Panerių apylinkė. 1963 m. sausio 12 d. Salininkų apylinkė prijungta prie Juodšilių apylinkės.
Kamajorė
Kamajorė – miestas Italijoje, Toskanoje, Lukos provincijoje, tarp Alpių rytuose ir Versilijos pakrantės vakaruose.
Kamajorė yra romėnų kilmės miestas. Tai buvo didžiausia stovykla šalia Lukos miesto ir svarbus sustojimas Via Cassia kelyje. Net miesto pavadinimas reiškia didelę stovyklą.
Viduramžiais miestas smarkiai išaugo dėl senosios Francigenos, kuri yra į šiaurės vakarus nuo Lukos.
1226 m. lukiečiai sugriovė Montekastresės pilį, buvusią virš miesto, ant Pranos kalno šlaito, o išgyvenusieji pasitraukė į Kamajorę.
Saugėlaukio apylinkė
Saugėlaukio apylinkė – Lietuvos TSR administracinis-teritorinis vienetas šiaurės Lietuvoje.
Eratostenas
thumb|200px|Eratostenas
Saugėlaukio apylinkė
Vadovai
1995 m. Joniškio rajono savivaldybės tarybos sprendimu vietoje Saugėlaukio apylinkės viršaičio pareigybės įsteigta Saugėlaukio seniūno pareigybė.
Eratostenas
Žemės spindulio išmatavimas
Taikant supaprastintą metodą stebimi du miestai, kurie yra tame pačiame dienovidinyje ir žinomas atstumas tarp jų. Vasaros saulėgrįžos vidurdienį kiekviename iš šių miestų yra išmatuojamas vertikalios lazdos metamas šešėlio ilgis ir nustatomas Saulės spindulių kritimo kampas. Pasirinkti miestai buvo Aleksandrija ir Sunas (šiuolaikinis Asuanas), o atstumą tarp miestų matavo profesionalūs bematistai (matuotojai žingsniais). Taikant geometrinius skaičiavimus, Žemės perimetras yra išreiškiamas kaip atstumas tarp dviejų miestų, padalytas iš Saulės spindulių kritimo kampų pasirinktuose miestuose skirtumo, išreikšto apskritimo dalimi.
Europos moterų rankinio čempionatas
Europos moterų rankinio čempionatas – geriausių Europos šalių nacionalinių moterų rinktinių varžybos, kurias kas dvejus metus organizuoja Europos rankinio federacija. Norvegija yra daugiausiai kartų čempionatą laimėjusi šalis.
Drėgnuolė
Drėgnuolė (Berula) – salierinių (Apiaceae) šeimos augalų gentis, kurioje vienintelė Lietuvoje auganti reta rūšis – siauralapė drėgnuolė (Berula erecta, ). Augalas 25-75 cm aukščio, su šakniastiebiais. Stiebas tuščiaviduris, smulkiai vagotas. Lapai vienąkart plunksniški. Žiedynas iš 10-20 nevienodo ilgio stipinų. Žydi liepos – rugpjūčio mėn. Auga grioviuose, pelkėtose pievose.
Vizovicių aukštumos
Vizovicių aukštumos  – aukštumų regionas Zlyno krašte (Čekija), pavadintas pagal Vizovicės miestą.
Geografiškai aukštumos yra dalis Slovakijos-Moravijos Karpatų. Aukščiausias Vizovicių aukštumų taškas yra Klaštovas, kurio aukštis yra 753 m virš jūros lygio. Aukštumų plotas yra 1 399 km², vidutinis aukštis – 339 m. Pagrindinė aukštumas sudaranti uoliena yra flišas.
Aukštumose prasideda Drževnicės upė. Jose yra miestai Vizovicės, Zlynas, Uhersky Brodas ir spa miestas Luhačovicės.
Siauraburnės varlės
Siauraburnės varlės (Microhylidae) – beuodegių varliagyvių (Anura) šeima. Tai nedidelės varlės, kurių kūnas iki 15 mm ilgio, nors yra ir didesnių. Gyvena medžiuose ar ant žemės, o kai kurios prie vandens. Ant žemės gyvenančios dažniausiai randamos paklotėje, o naktį ieško maisto.
Yra dvi pagrindinės šių varlių kūno formos. Vienų jų kūnas platus, o burna siaura, kitų -tipiškas varlių. Pirmosios grupės maitinasi termitais ir skruzdelėmis, o antros kaip ir tipinės varlės.
Šeimoje yra 63 gentys, 683 rūšys. Šeima skirstoma į 11 pošeimių.
Romper Stomper
Romper Stomper – 1992 m. australų filmas apie skinhedų grupuotės gyvenimą. Filme pagrindinį vaidmenį atliko tuomet dar visai negarsus Raselas Krou (Russell Crowe).
Stipe Pletikosa
Stipė Pletikosa (g. 1979 m. sausio 8 d.) – futbolininkas, buvęs Kroatijos rinktinės vartininkas.
Romper Stomper
Romper Stomper buvo nominuotas net 9 AFI apdovanojimams, laimėjo už geriausią filmą, garso takelį, R. Krou atiteko geriausio pirmaplanio aktoriaus apdovanojimas.
Franz von Papen
Francas von Papenas (, g. 1879 m. gruodžio 29 d. Verlyje – 1969 m. gegužės 2 d. Oberzasbache) – Vokietijos diplomatas ir politinis veikėjas.
Stipe Pletikosa
Karjera
Nuo 2007 m. atstovavo FK Spartak Moskva. O 2010 m. rugpjūčio 31 d. iki sezono pabaigos buvo išnuomotas Tottenham Hotspur klubui.
Franz von Papen
Biografija
Prieš Pirmąjį pasaulinį karą dirbo Generaliniame štabe. 1913-1915 m. buvo karo atašė JAV, iš kur buvo išsiųstas apkaltinus šnipinėjimu. 1921-1932 m. buvo Prūsijos landtago deputatas, 1932 m. liepos mėn. – 1933 m. balandžio mėn. – Prūsijos ministras-prezidentas, o 1932 m. birželio – lapkričio mėn. – Veimaro respublikos reichskancleris.
Stipe Pletikosa
Karjera
2011 m. rugpjūčio 6 d. pasirašė dvejų metų sutartį su FK Rostov klubu. Nuo 2011 m. priklausė FK Rostov ir per tą laiką Rusijos Premjer lygoje sužaidė daugiau nei šimtą rungtynių..
Franz von Papen
Biografija
Vokietijos reichsprezidento P.Hindenburgo pavedimu derėjosi su Hitleriu, prisidėjo prie jo atėjimo į valdžią, pirmajame ministrų kabinete užėmė vicekanclerio pareigas. Tačiau netrukus, 1934 m. birželio 17 d. kalbėdamas Marburgo universitete sukritikavo nacistus, tuo išprovokuodamas vadinamąją „Ilgųjų peilių naktį“. Šių įvykių metu nužudyta ir daug F. Papeno bendražygių, tačiau jį patį apsaugojo jau mirties patale gulintis P. Hindenburgas.
Stipe Pletikosa
Karjera
2015 m. persikėlė į Ispaniją, atstovavo Deportivo La Coruña.
Franz von Papen
Biografija
1934 -1938 m. buvo išsųstas ambasadoriumi Austrijoje, padėjo rengti anšliusą. 1939 – 1944 m. buvo ambasadoriumi Turkijoje.
Stipe Pletikosa
Rinktinė
žaidė nuo 1999 m. Su rinktine dalyvavo 2002, 2006, 2014 m. pasaulio ir 2008, 2012 m. Europos futbolo čempionatuose ir buvo pagrindiniu vartininku.
Franz von Papen
Biografija
1945 m. balandžio mėn. F.Papeną suėmė amerikiečiai ir perdavė Niurnbergo tribunolui, kurio sprendimu buvo išteisintas. 1947 m. denacifikacijos komisija kaip karinį nusikaltėlį nuteisė aštuonis mėnesius kalėti.
Vėliau F. Papenas nesėkmingai bandė dalyvauti politinėje veikloje, parašė daug atsiminimų ir knygų, kur bandė pateisinti savo vykdytus veiksmus trečiajame XX a. dešimtmetyje.
Žaliasis kyšulys
Pagal Žaliąjį kyšulį pavadintos 560 km į vakarus nuo jo esančios Žaliojo Kyšulio salos.
Janis Baluodis
Janis Baluodis (, 1881 m. vasario 20 d. Trikata – 1965 m. rugpjūčio 8 d. Saulkrastai) – Latvijos valstybės ir karinis veikėjas. Nuo 1920 m. generolas.
Biografija
Nuo 1898 m. tarnavo Rusijos imperijos kariuomenėje, 1902 m. baigė Vilniaus karo mokyklą, karininkas. 1904–1905 m. Japonijos – Rusijos karo ir Pirmojo pasaulinio karo dalyvis. 1915 m. vasario 20 d. pateko į vokiečių nelaisvę. 1918 m. grįžo į Latviją.
Vienas Latvijos kariuomenės kūrėjų, nuo 1919 m. liepos mėn. Kuršo divizijos vadas, nuo 1919 m. spalio mėn. Latvijos kariuomenės vyriausiasis vadas. Jam vadovaujant Latvijos kariuomenė sėkmingai kovėsi su bermontininkais. Pasibaigus nepriklausomybės kovoms atsistatydino. 1925 m. išrinktas Saeimos nariu.
1931–1940 m. karo ministras. Vienas 1934 m. valstybės perversmo organizatorių. Nuo 1934 m. ministro pirmininko, nuo 1936 m. ir prezidento pavaduotojas. TSRS 1940 m. birželio mėn. okupavus Latviją suimtas, tik 1952 m. nuteistas, iki 1956 m. pabaigos kalintas.
Eriko kronika
Eriko kronika (švedų k. Erikskrönikan) – vienas iš seniausių Švedijos istorijos šaltinių.
Eriko kronika parašyta eilėmis senąja švedų kalba nežinomo autoriaus apie 1335 m. Kronikos pavadinimas yra susijęs su vienu iš pretendentų į Švedijos sostą, kunigaikščiu Eriku, kuris yra pagrindinis kronikos herojus. Taip vadinti kronika buvo pradėta tik XVI a., iki tol vadinta Senąja Eiliuotąja kronika, o pirminis jos pavadinimas nežinomas. Kronika mūsų laikus pasiekė 19 nuorašų, iš kurių seniausias yra datuojamas 1457 m.
Turinys
Kronikoje pasakojama apie Folkungų dinastijos valdymo periodą Švedijoje, pradedant šios dinastijos iškilimu XIII a. viduryje ir baigiant Magnuso Eriksono įžengimu į Švedijos sostą 1319 m. Šioje kronikoje bene anksčiausiai švedų šaltiniuose yra minimi lietuviai.
Kronikos sudėtinė dalis yra pasakojimas apie junkerį Karlą, kuris laikomas senesniu už pačią kroniką ir paimtu iš giesmės ar legendos apie šį asmenį. Čia pasakojama, kad jarlo Birgerio konkurentas dėl įtakos Švedijoje junkeris Karlas kuriam laikui nutarė pasitraukti iš šalies, nes bijojo būti nunuodytas. Jis išsiruošė į kryžiaus žygį ir dalyvavo Durbės mūšyje (1260), kur žuvo nuo lietuvių (letugų, senąja švedų k. lättugha ar lettugha) rankos.
Junkeris Karlas buvo iš Talino atvykusiame danų kryžininkų būryje, tad tikėtina, jog minėtasis lietuvių vardas „lättugha“ yra perimtas iš estų kalbos žodžio leedukad, kuris ir reiškia lietuviai.
Sintautų valsčius
Sintautų valsčius (iki 1868 m. Sintavičių valsčius,, ) – buvęs administracinis-teritorinis vienetas dabartinės pietvakarių Lietuvos teritorijoje. Centras – Sintautai.
Istorija
Valsčius įkurtas XIX a., valsčius panaikintas 1950 m. birželio 20 d., jo teritorija perduota Naumiesčio rajonui (6 apylinkės) ir Šakių rajonui (4 apylinkės).
Tautinė sudėtis
1923 m. gyveno 5613 žmonės:
Gimnoskopelos
Gimnoskopelos (Gymnoscopelus) – žibintūninių (Myctophidae) šeimos žuvų gentis.
Kadžiai
Kadžiai yra:
Federica Mogherini
Biografija
Federika Mogerini gimė 1973 m. birželio 16 d. Romoje, Italijoje. Baigė politikos mokslus Romos La Sapienza universitete. Mogerini taip pat yra Italijos Demokratų partijos narė. 2014 m. vasario 22 d. Matteo Renzi vyriausybėje ji buvo paskirta Italijos užsienio reikalų ministre. Ji buvo trečia moteris, tapusi Italijos užsienio reikalų ministre.
Mažoji nehalenija
Mažoji nehalenija (Nehalennia speciosa) – žirgelių (Odonata) būrio, strėliukių (Coenagrionidae) šeimos vabzdys. Ilgis nuo galvos iki uodegos galo nesiekia 3 cm. Tai pati mažiausia Europoje gyvenanti žirgelių rūšis.
Išvaizda
Dydis nuo 20 iki 25 mm. Mėlynos, bronzinės, žalios spalvos, metalo blizgesio. Dėl savo mažo dydžio gali būti supainiojami su mažąją strėliuke (Ischnura pumilio).
Biologija
Gyvena buveinėse, kuriose vyrauja negilūs mezotrofiniai vandens telkiniai, pelkių bendrijos, taip pat aukštapelkėse bei tarpinio tipo pelkėse. Buveinė neturtinga mineralinių medžiagų, jai būdingas rūgščios reakcijos vanduo. Lervos gyvena ir laikinuose vandens telkiniuose. Gali ištverti vandens telkinio išdžiūvimą vasarą ir įšalą žiemą. Tai stenotipinė rūšis, kurios paplitimas susijęs su viksvomis. Dažniausiai skraido plotuose, esančiuose tarp kiminų juostos ir atviro ežerėlių vandens, rečiau – liūliuojančiose pelkių dalyse. Skraido silpnai, lėtai, žemai, dažniausiai tarp vandens augalų. Naktį slepiasi žolėse. Rūšies plitimą riboja svyruoklinės ir laibosios viksvos.
Skraido nuo birželio iki rugpjūčio pradžios.
Paplitimas
Arealas apima visą Euraziją, tačiau gyvenamos buveinės yra mažos ir atskiros. Taip pat lokaliai gyvena ir Lietuvoje.
Grėsmės ir apsauga
Rūšis nyksta dėl besikeičiančių ar nykstančių biotopų – pelkių ir šlapžemių – sausinimo. Taip pat dėl augalijos rūšinės sudėties pokyčių, ypač dėl kiminų, kurie nustelbia kitą augaliją. Dėl to kinta vandens trofiškumas.
Rūšis įrašyta į Tarptautinę raudoną knygą, Beveik nykstančių (angl. Near Threatened, NT) kategoriją. Taip pat į Lietuvos raudonąją knygą 3(R) kategoriją.
Bebro upės pelkynai
Pelkynai
Šios vietovės susidarymui didelės įtakos turėjo paskutinis Baltijos apledėjimas, kurio metu šiose vietovėse susidarė didelis ežeras. Ežero dugne susidarė didžiuliai durpynų klodai, kurie dabar ir sudaro pelkynus. Bebro pelkynai suskirstyti į keturias dalis:
Gyvūnija
Pelkynuose gyvena daugiausiai Lenkijos paukščių rūšių. Tai viena iš daugiausiai perinčių paukščių pritraukiančių vietų Centrinėje Europoje. Pelkynuose peri ir sparčiai šiose vietovėse nykstančios taiginės ir tundrinės paukščių rūšys. Taip pat tai yra viena iš svarbiausių sėjikinių paukščių rūšių perėjimo vietų.
Pelkynuose gyvena šios retos paukščių rūšys: gaidukas, tilvikiniai, stulgys, oželis nykštukas, didžioji kuolinga, juodkrūtis bėgikas, pilkoji gervė, mažasis kiras, žuvėdriniai, baltasparnė žuvėdra, baltaskruostė žuvėdra, didysis apuokas, mažasis erelis rėksnys, meldinė nendrinukė, tetervinas ir balinė pelėda.
Pelkynų apylinkėse gyvena šie žinduoliai: briedis, taurusis elnias, stirna, šernas, pilkasis kiškis, upinis bebras, pilkasis vilkas, lapė, usūrinis šuo, barsukas, juodasis šeškas, miškinė kiaunė, ūdra, šermuonėlis ir žebenkštis.
Pelkynuose gyvena 17 mažųjų žinduolių rūšių iš kurių rečiausios: lazdyninė miegapėlė, kirstukas nykštukas, pelė mažylė, pelkinis pelėnas ir beržinė sicista.
Taip pat veisiasi 36 žuvų rūšys iš kurių rečiausios: europinė lydeka, paprastasis šamas, ungurys, europinis šapalas ir paprastasis ūsorius.
Windows Server 2003
Šaltiniai
http://www.microsoft.com/presspass/press/2006/apr06/04-04SNWPR.mspx
Kirtimų apylinkė (Naujoji Vilnia)
Kirtimų apylinkė – Lietuvos TSR administracinis-teritorinis vienetas pietryčių Lietuvoje.
Valdas Stanislovas Laurinavičius
Valdas Stanislovas Laurinavičius (g. 1949 m. balandžio 18 d. Buduose, Kuršėnų valsčius) – Lietuvos biochemikas, habilituotas biomedicinos mokslų daktaras.
Biografija
1972 m. baigė Vilniaus universiteto Chemijos fakultetą. 1990 m. technikos mokslų daktaras.
Nuo 1974 m. dirba Biochemijos institute, 1981–1989 m. Fermentinių analizatorių sektoriaus, nuo 1989 m. Bioanalizės skyriaus vedėjas, nuo 2004 m. ir instituto direktorius, nuo 1996 m. profesorius. Nuo 2001 m. Lietuvos mokslų akademijos narys ekspertas.
Mokslinė veikla
Tyrimų sritys – fermentų struktūra ir veikimo mechanizmai, fermentų imobilizacija, stabilizacija, modifikacija, biologiniai jutikliai, heterogeninių procesų veikimo mechanizmų modeliavimas. Su kitais sukūrė biologinių jutiklių gliukozės, pieno rūgšties, šlapalo, cholesterolio kiekiui organizme nustatyti, biologiniams jutikliams pritaikė polifermentines sistemas, chemiškai modifikuotus anglies elektrodus.
Česlovas Laurinavičius
Česlovas Laurinavičius (g. 1952 m. rugsėjo 16 d. Kaune) – Lietuvos istorikas, politologas, humanitarinių mokslų daktaras.
Biografija
1977 m. baigė Vilniaus universitetą. 1993 m. humanitarinių mokslų daktaras. 1995 m. stažavosi Geteborgo universitete.
1977–1984 m. dėstė Vilniaus universiteto Istorijos fakultete, 1993–2003 m. Vilniaus universiteto Tarptautinių santykių ir politikos mokslų institute. 1993–1996 m. dar ir Vytauto Didžiojo universiteto, nuo 1998 m. Kauno technologijos universiteto dėstytojas; nuo 1994 m. docentas. 1977–1989 m. dirbo LTSR centriniame valstybiniame archyve. Nuo 1989 m. dirba Lietuvos istorijos institute, 1993–1997 m. ir nuo 2001 m. XX a. istorijos skyriaus vedėjas.
Čepkiškės
Čepkiškės – kaimas Vilniaus rajono savivaldybėje, 3 km nuo Sužionių.
Sigutė Valiuvienė
Sigutė Valiuvienė (1931 m. gegužės 25 d. Šiauliuose – 2021 m. rugsėjo 5 d. Vilniuje) – Lietuvos dailininkė grafikė.
Biografija
1956 m. baigė Vilniaus dailės institutą. Lietuvos dailininkų sąjungos narė.
Vilniaus Sofijos Kovalevskajos gimnazija
Vilniaus Sofijos Kovalevskajos gimnazija – dieninė, savarankiško mokymosi bendrojo lavinimo mokykla Vilniuje, Dūkštų g. 30, vykdanti pradinio, pagrindinio, vidurinio ir papildomo ugdymo programas rusų kalba. Įstaigos kodas 290002750. Pavadinta matematikės, publicistės ir rašytojos Sofijos Kovalevskajos vardu. Steigėjas Vilniaus miesto savivaldybės taryba.
Sigutė Valiuvienė
Kūryba
Daugiausia kuria estampus ir knygų iliustracijas vaikystės ir motinystės temomis. Nuo 1956 m. dalyvauja nacionalinėse ir tarptautinėse parodose Baltijos šalyse, Italijoje, Čekoslovakijoje, Japonijoje, Vokietijoje, Prancūzijoje. Apdovanota diplomais knygų meno parodose, grafikos tienalėse Taline.
Vilniaus Sofijos Kovalevskajos gimnazija
Istorija
Vilniaus 49-oji vidurinė mokykla atidaryta 1980 m. rugsėjo 1 dieną. Pats didžiausias moksleivių skaičius – 1100. Iki 1993 m. mokykla dirbo dviem pamainomis. 1987 m. mokykloje įvestas pagilintas matematikos mokymas nuo 9 klasės, nuo 1991 m. pagilintas dailės mokymas nuo 2 klasės, nuo 1997 metų – pagilintas lietuvių kalbos mokymas nuo 5 klasės.
Sigutė Valiuvienė
Kūryba
Svarbesni kūriniai: linoraižinių ciklas „Motina ir vaikas“ (1966–1968 m.), „Šeima“ I, II, III (1968) „Sodauto“ I, II, III (1970 m.), litografijų ciklai „Žvejo vaikai“ ir „Vaikai ir miestas“ (1963 m.), freskos „Motinystė“ (1975 m.), „Lietuvos piliakalnių legendos“ (1984 m.) ir kt. Yra sukūrusi ekslibrisų.
88 m.
88 m. buvo keliamieji metai, prasidedantys ketvirtadienį pagal Grigaliaus kalendorių.
Sigutė Valiuvienė
Bibliografija
Žymiausios iliustruotos knygos, eksponuotos tarptautinėse knygos meno parodose:
Vilniaus Sofijos Kovalevskajos gimnazija
Istorija
Vilniaus 53-oji vidurinė mokykla atidarė duris 1982 m. rugsėjo 1 d. Pirmas direktorius – P. Petrulis. Mokykloje buvo 2165 moksleivių, dirbo 116 mokytojų. 1985 m. lietuviškos klasės perėjo į naują 56-ąją vidurinę mokyklą ir 53-oji vidurinė mokykla tapo rusiška, direktore paskirta Nadežda Beržanskaja. Nuo 1988 m. mokykloje įvestas pagilintas vokiečių kalbos mokymas.
1998 m. 49-ajai vidurinei mokyklai, prie jos prijungus 53-ąją vidurinę mokyklą, suteiktas Sofijos Kovalevskajos vidurinės mokyklos vardas. Po sujungimo S. Kovalevskajos mokykla išsaugojo geras tradicijas: pagilintą matematikos, dailės, lietuvių kalbos, vokiečių kalbos, stačiatikių religijose mokymą. Nuo 1999/2000 m. mokykla dalyvavo profilinio mokymo eksperimente. 11-osios klasės renkasi humaritarinę ar realinę pakraipą.
2002 m. prie S. Kovalevskajos vidurinės mokyklos prijungta „Verdenės“ vidurinė mokykla. Buvusi 52-oji vidurinė mokykla įkurta 1981 m. Didžiausias šios mokyklos mokinių skaičius – 1300. Iš pradžių mokykla buvo rusų-lietuvių. Mokykla dalyvavo profilinio mokymo eksperimente. Veikė 7-metė muzikos studija, estetinio ugdymo studija, sujungusi vaizduojamąją dailę, muziką, šokius ir vaidybą. Dirbo folkloro ansamblis „Arinuška“, vaikų teatras „Žaliasis žibintas“, radijo būrelis. 1998 m. Vilniaus 52-ajai vidurinei mokyklai suteiktas „Verdenės“ vardas. 2009 m. mokykla buvo renovuota. 2015 m. mokykla tapo gimnazija.
San Džuliano Termė
San Džuliano Termė – miestas Italijoje, Toskanoje, Pizos provincijoje.
Turizmo objektai
Keliautojai vykdavo į Pizos kalvas nuo XVIII a. pradžios, kai išaugo San Džuliano terminė spa kaip aprašytos Karlo Goldonio ir kurios išliko iki šių dienų. Svarbiausi namai yra:
Soliaris (1972 filmas)
Soliaris – Andrejaus Tarkovskio filmas, sukurtas 1972 pagal to paties pavadinimo Stanislavo Lemo knygą.
Siužetas
Pagrindiniai įsimintini motyvai: skambant Bachui jo muzikos taktu linguoja vandenų žolės, žmogus ruošiasi į tolimą kelionę, prieš tai dar atsisveikina su tėvu. Pasiekęs planetą Soliarį, jis randa erdvėlaivyje beviltiškai nusiteikusius žmones. Soliaris šiems gali materializuoti sapnus, greitai Kelvinui tai atsitinka pačiam – pradeda po sapnų sugrįžinėti jo nusižudžiusi žmona, kurią labai sudėtinga iš naujo sunaikinti.
Dvaralis
Dvaralis – kaimas Kretingos rajono savivaldybės šiaurės rytinėje dalyje, prie šiaurinio Salantų pakraščio, prie kelio, kairiajame Erlos krante.
Etimologija
Pavadinimas kilo nuo žodžio dvaras žemaičių tarmės mažybinės formos 🇬🇸. Rašoma, , , 🇬🇸.
Istorija
Kaimas susiformavo XVIII a. bendro naudojimo Salantų dvaro žemių pakraštyje.
1821 ir 1843 m. buvo 3, 1866 m. – 8 kiemai, 1923 m. – 9 ūkiai.
Kubiliškė
Kubiliške vadinami kaimai:
Carl Gustav Jung
K. Jungas praplėtė Z. Froido psichoanalitinį požiūrį, įvesdamas kolektyvinės pasąmonės ir archetipo sąvokas. Savo publikacija, jis atsiribojo nuo Z. Froido libido seksualinės interpretacijos. 1921 m. jis išleido savo pagrindinį darbą „Psichologiniai tipai“, kuriame jis aprašė sąryšį tarp sąmonės ir pasąmonės, taip pat pasiūlė žmogaus asmenybės tipų suskirstymą.
Vaikystė ir jaunystė
Karlas Gustavas Jungas gimė Kesvilyje (Turgau kantonas), liuteronų pastoriaus Paulio Ašilio Jungo (Paul Achilles Jung, 1842–1896 m.) ir jo žmonos Emilijos Praisverk (Emilie Preiswerk, 1848–1923 m.) šeimoje. Jungo senelis, taip pat Karlas Gustavas Jungas (1794–1864 m.), buvo Bazelio universiteto medicinos profesorius, o anksčiausias žinomas Jungų giminės protėvis buvo medicinos ir teisės mokslų daktaras Karlas Jungas (m. 1654 m.) iš Mainco. Iš motinos pusės jo senelis buvo Samuelis Praisverkas (Samuel Preiswerk, 1799–1871 m.) – Bazelio antistas, hebrajų kalbos žinovas. Jungas turėjo 9 metais jaunesnę seserį Gertrūdą. thumb|left|150px|K. G. Jungas vaikystėje